
Vienošanās par izmaiņu pieprasījumu Nr.2
(Pasūtītāja Reģ.nr. «DOKREGNUMURS»)
Pie līguma Nr. 14-1-12/76/25
Datums skatāms laika zīmogā

Iekšlietu ministrijas Informācijas centrs, reģistrācijas numurs 90000289913, tā priekšnieka [..] personā, kurš rīkojas saskaņā ar Ministru kabineta 2016.gada 20. septembra noteikumiem Nr.616 “Iekšlietu ministrijas Informācijas centra nolikums” (turpmāk – Pasūtītājs), no vienas puses, un 
SIA Codex, reģistrācijas numurs 50203160401. tā valdes priekšsēdētāja [..] personā, kurš rīkojas saskaņā ar  statūtiem (turpmāk – Piegādātājs), no otras puses, 
abi kopā un katrs atsevišķi saukti attiecīgi Līdzēji/Līdzējs, pamatojoties uz 2024.gada 19.decembra Vispārīgo vienošanos Nr.14-1-12/174/24 (turpmāk – Vispārīgā vienošanās) un 2025.gada 31.jūlija pakalpojuma līgumu Nr. 14-1-12/76/25 (turpmāk – Pakalpojuma līgums) un Piegādātāja 2025.gada 3.septembrī iesniegto piedāvājumu “REIS IP.2. REIS sejas attēlu iegūšanas funkcionalitātes pielāgošana aparātprogrammatūras versijai 1.10.0.0”, noslēdz šo Vienošanos:
1. Vienošanās priekšmets un apjoms
1.1. Pasūtītājs pasūta un Piegādātājs apņemas izpildīt Izmaiņu pieprasījumu Nr. 2 “REIS IP.2 REIS sejas attēlu iegūšanas funkcionalitātes pielāgošana aparātprogrammatūras versijai 1.10.0.0” (turpmāk tekstā – IP) saskaņā ar IP uzaicinājumu (Vienošanās 1.pielikums) un iesniegto piedāvājumu (Vienošanās 2.pielikums);
1.2. Vienošanās stājas spēkā no tās parakstīšanas brīža un ir spēkā līdz Līdzēju saistību pilnīgai izpildei.
1.3. Kopējais Vienošanās apjoms ir 598 cilvēkstundas (pieci simti deviņdesmit astoņas) un viena cilvēkstundas likme ir 30,00 EUR (trīsdesmit euro un nulle centi) bez pievienotās vērtības nodokļa (turpmāk - PVN).
1.4. Piegādātājs apņemas iesniegt Izmaiņu pieprasījuma gala nodevumu Vienošanās noteiktajā apjomā 45 (četrdesmit piecu) darba dienu laikā no Vienošanas spēkā stāšanās brīža.
1.5. Kopējā summa par Vienošanās izpildi nepārsniedz 17 940,00 EUR (septiņpadsmit tūkstoši deviņi simti četrdesmit euro un nulle centi) bez PVN. PVN tiek maksāts papildus, atbilstoši spēkā esošajai nodokļa likmei. 
1.6. Pasūtītājs veic apmaksu par faktiski veikto darbu apjomu, nepārsniedzot 1.5.punktā minētās kopējās summas apmēru.

2. Apmaksas kārtība un cena
2.1. Pasūtītājs maksājumus par Vienošanās izpildi veic Pakalpojuma līguma 1.3.punktā noteiktajā kārtībā.
2.2. Pakalpojums tiek finansēts no Finansiālā atbalsta instrumenta robežu pārvaldībai un vīzu politikai (2021.-2027.) projekta Nr. IC/RPVP/2024/9 "Valsts robežsardzes elektroniskās informācijas sistēmas izstrāde un ieviešana".

3. Līdzēju atbildība un izpildes nosacījumi
3.1. Līdzēju atbildību un izpildes nosacījumus nosaka Vispārīgā vienošanās un Pakalpojuma līgums.

4. Citi noteikumi
4.1. Ja no Vienošanās noteikumu konteksta izriet Līdzēju pienākumi, kas turpinās pēc iepriekš minētā Vienošanās spēkā esamības termiņa, tad šādi pienākumi Līdzējiem ir saistoši līdz brīdim, kad visi ar šo Vienošanos noteiktie Līdzēju pienākumi ir pilnībā izpildīti.
4.2. Grozījumi un papildinājumi Vienošanās ir spēkā tikai tad, ja tie noformēti rakstveidā un apstiprināti ar Līdzēju parakstiem.
4.3. Vienošanās var izdarīt nebūtiskus grozījumus un šādus būtiskus grozījumus:
4.3.1. gadījumā, ja Pasūtītājam zūd nepieciešamība pēc kādas no Vienošanās priekšmeta daļas, Līdzēji vienojas par Izmaiņu pieprasījuma daļas apjomu un tā tiek izslēgta no Vienošanās, samazinot Vienošanās apjomu un kopējo summu;
4.3.2. gadījumā, ja, nolūkā samazināt Pasūtītāja izmaksas vai novērst iepriekš neparedzētas nepilnības, Vienošanās izpildes laikā ir nepieciešams aizstāt paredzētās tehnoloģijas vai standartus ekvivalentiem, šādu grozījumu rezultātā nevar tikt palielināta Vienošanās summa vai samazinātas Iepirkumā noteiktās kvalifikācijas prasības, un to nomaiņa pilnībā nodrošina Iepirkumā noteiktās prasības un nekādā veidā nepasliktina sniegto Pakalpojumu kvalitāti;
4.3.3. gadījumā, ja stājas spēkā jauni normatīvie akti vai tiek izdarīti grozījumi esošajos, kas regulē projektu īstenošanu vai valsts budžeta finansējuma izlietošanu, Vienošanās summai piemērojamās nodokļu likmes vai publisko iepirkumu procedūras, ja šie nosacījumi tiek attiecināti uz šo Vienošanos. Šajā apakšpunktā minētajos gadījumos Vienošanās grozījumi tiek izdarīti tikai tādā apjomā, kā to paredz normatīvie akti;
4.4. Gadījumā, ja starp šajā Vienošanās tieši noteikto un Pakalpojuma līgumu ir pretrunas, noteicošie ir šīs Vienošanās noteikumi.  

5. Vienošanās ir pievienoti šādi pielikumi:
5.1. Pasūtītāja uzaicinājums;
5.2. Piegādātāja piedāvājums.

